
"KA JINGTHMU" 


Ka la don ka jingstigexv na ka Hang ki nonghikai 
literature ha ki kolej ba la pynmoh had ka North Eastern 
Hill University ba ka la dei ban don ka jinghikai ia ka 
jingpule bishar ia ka literature naduh Pre-University 
khnang ba kito ki ban leit pule Honours kin ym shem 
jingeh. Ka komiti jong ka University kaba la shong ha ka 
snem 1984 ka la rai ba yn khot kyrteng ia kum kata ka 
jingpule da ka elements of literary criticism. Kumta ki 
nonghikai ha ki literature bapher ki hap ban wad ia kum 
kita ki jingthoh. Namar ba ym don satia kum kita ha ka 
ktien Khasi kiba jem bad iadei bad ka kyrdan pule, kawei 
pat ka komiti ka la shaniah ha ki nonghikai Khasi ka 
University ban thoh ia kawei ka kot lyngkdop. Ki para 
nonghikai jong nga kum u Bah Bevan L Swer bad I Kong 
Badaplin War bad nga ngi la ia shim mar khyndiat ki 
lynnong ban thoh, Mynta ngi ai ha ki nonghikai bad ki 
nongpule ban mad ia kum kata ka jait jingpule naduh Pre 
-- University. 

Lah ban don ki jingduna ha bun ki Hang, hynrei ngi 
ngeit ba ki jingtip ba la pynrung hangne kin biang ban 
ialani lynti sha ka jingjmle Ixt kham halor. 


March 15, 1985 
Shillong 


H. W. Sten 

Reader, Khasi Dept., NEHU 

1. KA LYRIK 


Ka lyrik ka dei ka jingrw'ai balyngkot, ka don ka 
sur de. Ka iathuh ia kano kano ka jingsngcvv bakhlain 
kaba bat ia ka jingmut ii nongthoh ym ia ka kam jong 
kiwei pat ki briew ne ki tyngshop ba u la thaw. Ki 
kyntien ki mih laitluid na u nongrwai bad ka rnkom 
rw'ai ne kren ka stet shibun. Ka la long kawci na ki 
jait poitxi barim eh ka pyrthei ha kaba ki briew ki 
lah ban pynpaw ia la ka jingsngew. Ki Greek ki khot 
ia ka da ka liirikos namar la rwai lang ia ka bad ka 
duitara ba ki khot hjre. Ha ri khasi ruh don ki 
jingrwai lyngkot kylleng ki shnong naduh hyndai ha 
kaba ki briew ki pynpaw ia ka jingieit ne jingangnud, 
ne jingsngewsih, ka la ju long namarkata kaba snk 
eh ban thaw lyrik. Katba nangroi ka jingpule ia ka 
poitri bad nang bun ki nongthoh, don kiba 
pyndonkam ia ka jingmutdur jong ki de ha kum kita 
ki poim. 

Ka phang pdeng jong ka lyrik kham bunsien hi 
kadci ka jingieit. Ka lah ban long ka jingieit .samla, 
ka jingieit ia kiba ha iing ha sem, ka jingkmen bad 
kano kano ka phang kaba ktah ia u myllung. Na ki 
poim u Soso Tham ngi ioh katto katne ki nuksa, kum 
"Ki mawlynnai", "U Khlur" kiba shim ia ka jingwad 
nam bad burom baneh shi rta kum ka phang pdeng; 
ngi ioh ruh ia "U Tiew Pathai" "Ki Er Pyngngad ki 
Aw" bad "Ka Iyer ka dang sieng" "kiba shim ia ka 
jingieit kum ka phang pdeng, bad bun kiwei pat kiba 
pynpaw beit ia ka jingsngew u myllung hi. 

Ka raim ne hapkyntien ka shong ha ka jingjied u 
nongthoh hi. Ka lah ban long abab kum : 


Haba ia phi nga poi kynmaw, - a 

Nga her sha ri bajngai, - b 

Shi rta ngan leit shong sha ri khaw - a 

Ka ri u soh u pai - b 


Ka lah ban long aabb kum ha "Ki sngi ba la leit 
noh" lane abcb. Ka lah ban ym don raim ruh namar 
ym dei ka raim kaba pynlong lyrik ia ka poim. 

Ym don ruh ka mitar (metre) kaba ngi lah ban 
ong ba ka dei ka jingthew kamra ne phut ha ka lyrik. 
U nongthoh u jied hi ia kaba u mon. U lah ban jied 
ia ki lain kiba don saw ne lai kamra kawei, u lah 
ban jied ia kiba kham bun ia kata ruh. Lait noh kum 
"U Sim ba la lait" bad "Ka Dak ha u Maw" jong U 
Soso Tham bad kiba iasyriem ia kitei, ki nongthoh 
lyrik khasi ki kham jied ia ka iambic metre; ka kynnoh 
basting ka wan ha shwa ia ka bakhia. 

Ki lyrik ba la thaw da ki myllung ba kham paw 
khmat ki don ka shynrong ba thikna. Ia kawei pa 
kawei lah ban phiah sha ki lai bynta : ka bynta 
banyngkong ka pynpaw ia ka phang lane ia ka 
jingsngew banyngkong kaba pynlong ia ka poim. 
Kane ka long kaba sdang, ia kane ka bynta ngi lap 
ha ka dkhot banyngkong eh. Ka bynta baar ka dei 
ka pdeng ha kaba u myllung u pynpaw ia ki 
jingsngew bad jingangnud lane ka jingkynmaw ieit 
kaba bat ia u. Ka bynta bakhatduh ka long ka 

jingpynkut nia u nongthoh halor ka phang. Ka lah 
ban long ban hun bad kaba u lap bad sngew, kiim 
ha ka dkhot bakhatdnh "U Phlang Jymgam", ne jong 
"U Sim ba la Lait", lane ka jingpynnoh mynsiem kum 
ha "Ka Iyer ka dang Sieng". Ban kham shai shaphang 
kane ka shynrong lane ki bynta ka lyrik, ngan shim 
nuksa da "Ki Sngi ba la leit Noh" jong U Soso Tham. 

1. Ka basdang : Ngi pule ia kane na ka dkhot 
banyngkong na kaba ngi i'ohi ia ka phang pdeng 
jong ka poim : kata, ka jingangnud u myllung ban 
leit jngoh biang ia ka Sohra. 

2. ' Ka pdeng : Ki lai tylli ki dkhot kiba bud ki iathuh 

ia kiei kiei kiba ka Sohra ka don kiba pyniapngiah 
bad pynkhih ia ka jingsngew shongshit ha ka 
dohnud jong u. 

3. Ka bakiil : Ka iathuh ia ngi ia ka jingangnud u 
nongthoh ban long khynnah biang ba im ioh lad 
ban im sa shisien ha Sohra. 

La ka Lyrik ka pynpaw ia kane ka shynrong ruh, 
ym lah ban khmih lynti ba ngin lap ia baroh ki lyrik 
ha ka ktien khasi ba kin don lut ia kitei ki lai bynta. 
Kaba dei ban kynmaw, haba ka poim kam pynpaw 
ia kitei ki bynta, ka long ba ka dei kaba pynpaw ia 
ka jingsngew u nongthoh ym ia ka jong kiwei pat. 

Khatduh eh, ka lyrik ka long ka kmie jong kiwei 
pat ki jait poitri ba ki khot ode, sonnet, bad elegy nalor 
kiwei pat. 

II. KA SONNET 


Ka sonnet ka long ka poim kaba tang khatsaw lain 
kaba pynpaw tang ia kawei ka jingpyrkhat lane ka 
jingsngew. Ka kyrteng sonnet ka wan na ka sonetto 
ha ka ktien Italy kaba mut 'i sur barit'. Kane kam 
mut pat ba kano kano ka poim kaba don khatsaw 
lain ka long sonnet bapaka. Lada don ki poim kiba 
iasyriem ne tajan bad ka sonnet ha ki rukom kren 
lah ban khot ia ki ki guatorzain lane irregular sonnet 
ha ka English. 

la ka sonnet lah ban thoh tang shi dkhot, ar dkhot 
ne saw dkhot. Haba ka don tang kawei ka dkhot nih 
ju don phulstop ha bakut ka lam baphra. Namar kata 
ia kita ki lain ki khot octave, lane ka dkhot kaba don 
phra lain. 

ia ka jingkut jingmut u nongthoh ban leh ei ei u 
pynpaw ha ki lain babud. Namar ba kata ka dkhot 
ka don hynriew lain ngi khot ia ka ka sestette. Haba 
u nongthoh u phiah ia ka octave sha ki ar dkhot kiba 
don tang saw lain kawei. Ia ka sestette ruh sha ki ar 
dkhot kiba lai lain kawei lane kawei saw bad kawei 
pat ar lain. Ia ka dkhot ba saw lain ngi khot quatrian, 
ia kiba lai lain, tercet, bad ia kaba tang ar lain pat 
couplet namar ba ki kut ha kajuh ka raim ne 
hapkyntien. 

Ym don jingiaid ryntih ha ka rukom thaw raim 
ia ka sonnet. Don kiba jied kumne abba, abba, cde cde; 

don pat kiba jied ahha, abba, cdc, cdc; don riih kiba 
thaw ha ki raim kiba iahap abab, cdcd, efef, gg. Ka 
jingjied ia ka raim ha ka sonnet ka shong ha ka mon 
u nongthoh. 

Ka sonnet ka don shiphew kynnoh shi lain. Ia 
kawei pa kawei ka lain pat la phiah sha ki san kamra. 
Kane ka mut ba kawei pa kawei ka kamra ka don ar 
kynnoh : ka basting bad ka bakhia. la kane ka 
jingthew ngi khot iambic pentametre. 

Mynshwa eh ki nongthaw sonnet ki jied ia ka 
jingieit samla kum ka phang pdeng ha ki sonnet jong 
ki. U Dante u pynlut por ban rwai bun sien eh tang 
shaphang ka samla jong u kaba kyrteng ka Beatrice. 
Na ka jingieit samla ki myllung ki kdat sa sha ka 
jingieit Blei, ka jingieit ri, ka jingieit niam, ka jingieit 
paralok, bad ka jingieit ia ki hymmen piara bad kum 
kita. Hynrei ia ka jingiaid ka rukom pyrkhat u 
nongthoh na kawei ka mat sha kawei pat lah ban iohi 
naduh bakut ka octave haba u phai na ka jingiaroh, 
ka jingduh, ne kano kano sha kaba u rai ban leh ei 
ei ne pdiang ia kat kaba jia ha ka jingim jong u. Ha 
ki sngi ba hadien ki nongthoh sonnet ki pynning ia 
kano kano ka mat puson jong ki kum ka phang 
pdeng. Ia kane ka jingleh la lam lynti da u John 
Milton, uwei na ki myllung ki English. 

Ha ki poitri 'Khasi nih ngi don bun ki sonnet. Ki 
nongthoh sonnet ba kham paw khmat ha ka ktien 
jong ngi ki long u Dewi Singh Khongdup, u Simon 
Jenkin Duncan bad u Frank Marpna Pugh. 


2 

III. KA BALLAD 


Ka kyrteng hallad ka wan na ka balade ha ka ktien 
French. Ka mut ka parom ba la iathuh ha ki sur jingrwai 
bad tiar tern. Khain bnnsien eh u nongrwai u tern da 
ka duitara bad namar ba ki nongsngap ki kwah shad, 
lah ruh ban ong ba ka ballad ka long ka rwai shad. 

Ki phang pdeng jong ka ballad ki bun. Ki lah ban 
long ka jingieit samla ki briew; ka jingieit kynrad kum 
u Topu ha "U Topu" jong u Amjad Ali; ka lah ban 
long ka jinglong tipsngi ki khynnah, ka jinglong ba 
shisur jong ki kumba ngi pule ha "Ki khun ka 
Mariang" bad "U Sandy" jong u Soso Tham. Ka lah 
ban long ka kam shlur ki tyngshop ne ka buit kliyllah 
kum ha "Ka Biria u Bieit", ne ka shem sngewsih kum 
ha "U Trot", ka lah nth ban long ka jingiashoh - iadat 
ne ka jingjia ha iing ha sem. Ka lah ruh ban long ka 
kam ki blei ne ki ksuid. Ka jingjied ia ka phang pdeng 
ka poim ka shong shibun eh ha u myllung hi. 

Don ki ballad ki bajrong kat "Ka Biria u Bieit" 
don ruh kiba lyngkot. Ka jingjrong ne jinglyngkot ka 
shah pyniaid ha ki kam ba ki tyngshop puron ki don 
ban pyndep; hynrei kawei ka jinglong kyrpang ki 
ballad Khasi ka long ba ki nongpule ki lah ban rwai 
ia baroh da kajuh ka sur namar ba lajan baroh ki 
kynthup saw lain shi dkhot. Ki dkhot pat ki kynthup 
kumne : ha ki lain banyngkong bad balai, phra 
kynnoh; ha ki lain ba-ar bad basaw, hynriew kynnoh; 
kata ka mut 8.6.8.6. haba thoh lyngkot. 

Ka jingthew mitar ha ki ballad Khasi ka long 
4.3.4. 3. kane ka mut ba la ki phra kynnoh ha ka lain 
1 lane 3 jong ka dkhot la phiah sha ki saw kynhun 
kiba don ar k)Tinoh bad la ki hynriew kynnoh ha ka 
lain 2 lane 4 pat sha ki lai kynhun kiba ar kynnoh. 
Ka nuksa ka long kiimne : 

''Ko khun",/ki ong,/ yn lei/phin kwah 
ioh un/leh beih/leh khoh, 

Namar/ma u/u khun/riewspah, 

Ma phi/ka khun/bapoh. 

Nalor kaba phiah ia ki lain sha ki kainra ngi lap shuh 
shuli ba ka kynnoh ba-ar ha man la ka kamra ne phut 
ka khia bad ka kynnoh banyngkong pat ka sling, la ka 
bakliia kih ban pyni da kaba buh dak kumne Ivirum : 

"Ko khim",/ki ong, yn kn/phin kwah 
loh un/leh beih/leh khoh. 

Haba shim kyllum na ka jinglong ki kamra ne 
phut ha ki ballad ki nongthoh ki jied da ka mitar bad 
ngi khot iambic metre. Hynrei namar ba ka jingbun 
kamra kim iaid ryntih ha baroh ki lain, ia ka jingthew 
mitar ia ki lain 1 bad 3 ngi kliot ti’trn mcfiv bad ia ki 
lain 2 bad 4 pat ka trimelre. 

Lada bishar tang na katei ka dkhot ba La sot, ngi 
iohi ba ka raim ne hapkyntien ka long - kwah bad 
rifivspah bad lah ban khot a; nangta khoh bad bapoh, pat 
ngi khot h. Kata ka mut ba ka rukom pynhap kyntien 
u nongthoh ka long abah. Bun ki ballad Khasi ki shim 
ia katei ka dur pyniahap kyntien; hynrei don pat ki 

ballad kiba tang ki lain 2 bad 4 kiba lahap ha kajuh ka 
raim, katba ki lain 1 bad 3 pat kim iahap. la kiun kane 
ka dur pyniahap kyntien ngi khot abcb, kumne : 


Lada don bneng ha snieh pyrthei. a 
Ha trep ne ha iing syiem; b 

Ka dei ha Eden ba amgut, c 

Ki lapylliew mynsiem. b 


Ha ka ballad u myllimg u iathuh khana shaphang 
ka kam ki tyngshop jong u bad um pynpaw ia la ka 
jingsngew. Kata ka mut ba lada u sngewbha ne 
sngewsih, sngewieit ne kunmo kumno ruh lun iathiih 
ia kata ka jingsngew jong u. 

IV. KA EPIK 

Ka kyrteng c'fnk ka wan na ka ktien Greek epikos. 
Ki English ki spel epic. Ka epik ka long ka poim 
bajrong bha kaba iathuh khana shaphang ki kam jong 
ki briew ba u nongthoh u jer kyrteng. Hynrei tang ka 
jingjrong hi kam biang bjm long epik, kumta ruh "Ka 
Biria u Bieit" jong u Soso Tham, ne "U Sierlapalang" 
jong u Morkha Joseph kim dei ki epik. Ka jingjrong 
ka epik ka shong ha u nongthoh, ka lah ban jrong 
haduh 12 kitab, ka lah ruh ban duna ia kata. 

Kawei-pa-kawei ka epik ka don ka phang pdeng, 
bad kata ka phang ka iadei bad kawei ka jaitbyruiew. 
Ka lah ruh ban iar kat ban long salonsar ban iadei bad 
ka pyrthei baroh kawei. U nongthoh u da iathuh shai 
ia ka phang pdeng jong u naduh ki dkhot ne ki lain 

ba na khmat Ka phang pdeng jong ka epik don nam 
u John Milton ka long ban pynksan ia ka lynti jong U 
Blei sah ki briew. Uwei pat u nongthoh epik u iathuh 
ia ka phang ka poim jong u ha kine ki kyntien. 

Ba ngan iathuh balei U Trai Nongthaw 

U Kwah Thawlang lawbei jong ngi ban im 

Na pap na tim, na jot na pei mynwei 

Ba kin shong suk shong sain ha ling u Blei. 

Don ki epik kiba don raim (rhyme) ne hapkyntien 
kiun ka Faerie Queene u Edmund Spenser; don ruh 
kiba thoh lait-luid khlem raim, kum ha ka Paradise 
Lost, bad Ka Burom Ba La }ali. 

Ka Epik ka don ka shynrong bathikna bad u 
nongthoh u pynbiang ia ki jingjia bad ki kam kat kum 
kata ka shynrong. Ia ka jingmang Ipa ne jingpynbeit 
ryntih ia ki jingjia ngi khot ka plot. Ka plot ka pynpaw 
ia ka basdang, ka pdeng bad ka bakut. Haba don ka 
jingpynbeit ryntih ia ki jingjia ka mut ba kaba dei ban 
jia shwa kan wan na klunat kiun ha ka jingim briew 
hi : ka jingkha, ka jinglong samla, ka jinglong rangbah, 
nangta wan sa ka jingiap. Haba u nongthoh u la mang 
Ipa kumta, ki nongpule ki sngewthuh ba ka poim ka 
la kut j’mda ki la poi ha ka lain bakhatduh. 

Ki tyngshop-puron ha ka epik ki iadon shibun 
namar ba ka phang ka iar. Ki lah ban long ki briew ba 
u nongthoh u la ai da ki kyrteng bapher. Lah ruh ban 
don ki ksuid bad ki blei. Ncimar ba dei ban don ka 
jingiaksaid ne jingialeh ha ka khana, ju don ar kynhun 
kiba Yapyrshah kawei ia kawei pat. Ia kita ki tyngshop- 

puron la iathuh kyrteng ter ter kat kum ki kanu-am ba 
ki don ban leh kum; U Jom, U Ren, Ka Pap Ka jingiap, 
Ka Piui, U Rih bad kiwei pat na ka kynhun ksuid, ne 
u Basa, ka Ramew bad u Ryngkew na kawei pat ha Ka 
Biirom Ba La Jah. Ka jingjop ne jingshah jop ki tyngshop 
ba pawkhmat ha ka epik ki wan na ka jingkhlain bad 
jingphikir ne ka jingtlot jong ki hi. 

Ki kam bad jingjia ha ka pyrthei ka epik ki long 
kiba eh bad bakhraw. Ki tyngshop ki iaid lyngba ki 
jingeh. Ka jingim jong ki ka long kaba dap da ki 
jingialeh suda. Ka kam ka lah ban long ka thma; ka lah 
ban long tang ka jingiaphnieng ki buit ruh; hynrei ki 
ktah ia ka jaitbynriew ha kano kano ka rukom ba u 
nongthoh u la mang Ipa. Ki jingjia ha ka epik bunsien 
ki siat pharshi ia ka jinglong jingim jong ki briew; namar 
kata ki nongpule ki ioh jinghikai ban kiar na ka basniew 
lane ban ialeh bein kot sha ka babha bad janai tarn. 

Kita ki kam jong ki tyngshop kim jia tang ha 
kawei ka jaka ne ka sngi. Ki jingialeh no jingpyndep 
ia la ka kamram ka lah ban sdang na dujok, iatdem 
ha pyrthei, nangta sha suih bad poi kat shaba u 
nongthoh u la mut Ipa. 

Hyndai eh ki nongthoh epik ki Greek ki 
sngewbha ban jied ia ka jingthew kaba don haduh 
hynriew phut ne kamra shi lain, bad ha kawei pa 
kawei ka kamra, wan shwa ka kynnoh basting bud 
sa ka bakhia. Ki khot ia kita ki jingthew mitar da ka 
iambic hexametre. Ki English pat ki jied da ki lain kiba 
don tang san kamra kawei. Ia kata pat ka mitar ki 
khot iambic pentametre kum kine 

Bu briew/u ti^/pyrshah/hukum/u Blei. 

Dang don shuh sa katto katne ki dak ki shin kiba 
pynJah ia ngi ban ithuh ia ka epik kum ka 
jingpynsyriem dur ia ki bym don dur, kaba ngi khot 
simile, ne ka jingai da kawei pat ka dur kum 'u Khla 
ka wait', 'u Lyndum pathaw' ia u riewshlur bad ia 
uba heh bad pyllim ka khlieh. Ia kum kane pat ngi 
khot metaphor. Hynrei ha kawci-pa-kawei ka epik ju 
don ka kynja jtngduwai ne jingkyrpad u nongthoh 
ha ki bor aiu re ban lam lynti ia u. 

H. W. STEN. 


V. DRAMA 

Ka kyrteng "drama" ka mut beil kano kano ba la 
leh (a thing done), bad la ioh na ka verb dran, 'ban 
leh' (to do), ha ka ktien Greek. Namar ba ki jingthoh 
jong ki Greek hyndai ki pynpaw ia ki briew ha ki kam 
jong ki bad ba kita ki briew ki leh ei ei, la khot ia ki 
ki 'drama'. Kumta nangne ngi sngewthuh ba ka drama 
ka dei ka jingpynpaw ia ki kam bad jingjia lyngba ki 
briew kiba kylla long ki nongpyrthuh bud. Ka drama 
ka iathuli ia ka khana ha ka dur ba lah ban pynialehkai 
ia ka halor rynsan ha khmat ki nongpcitkai, la ju ong 
ba ka drama ka dei ka buit-thaw (art) ha kaba la tynsat 
hapoh jong ka bad kiwei kiwei ki jnit ki jnat ba 
donkam. Kumta ha ka drama donkam ia ki tyngshop 
puron (characters), ka jingiakren (dialogue), ka jingiaid 
ka khana lyngba ki kam, ka jingdonkam ia ki dur ki 
dar ha rynsan (stage scenery), ka sur jingrwai (music). 

ka jingpynshai pynthaba (lightning) bad kiwei kiwei 
de ki jingdonkam. Ka drama haba shu kren beit sbiak 
ka dei ka jingthoh kaba la thoh khnang ban 
pynialehkai ha rynsan. 

Khnang ban kham sngewthuh shuh shuh ia ka 
drama la ju pyniapher ia ka na ka nobel. Hooid kine 
baroh ar tylli ki iasyriem kawei ia kawei pat namar 
ki don ha ki ia ka khana bad ki tyngshop puron kiba 
la thaw lyngba ki jingmutdur u nongthoh. Hynrei ngi 
lah ban ong ba ka kiit tang katta. Ka nobel kam 
donkam ia kiwei kiwei ki jnit ki jnat kiba la kdew 
haneng kiba snoh bah ha ka drama. Ka nobel ka ieng 
hi ha la ki kjat, kam donkam diengdnh namar ka kit 
hi la ka jong ka jingmut. U nongthoh nobel um ju 
shah teh ha ki aih ba ju buh ia ka drama. Um donkam 
ban pyrkhat ia ka por ha ka khana la ka lyngkot ne 
jrong. Um hap da pyrkhat eh la ki jaka ki jngai kawei 
na kawei pat namar ha ka pyrthei mutdur ne shu 
thaw ka pyrthei hi ka kylla long kaba rit lyngba ka 
stad saians jong ka leit ka wan mynta. Ha ka nobel 
ka suk shibun ban shna dur shna dar ia ki tyngshop 
puron bad kumjuh ia ka jinglong jingman jong ki 
hynrei haba ngi phai biang sha ka drama ngin iohi 
ba ka long ka buit-thaw kaba kham pher bad kham 
eh. U nongthoh drama um lah ban leh mon kum u 
nongthoh nobel, kumba shu ong noh. Wat lada u 
kwah laid laitluid ruh, u hap ban buh ha ka jingmut 
ia ki lai tylli ki nongrim u Aristole : ka jingilang jong 
ka por, ka jaka bad ka jingtuid ki jingjia ha ka khana. 
U hap ban pyrkhat bha ba ka plot kan long kaba ilang 

khnang ban lait na ki kynnun kynram kiba lah ban 
pynsiew dur noh ia ka. Hooid, u lah ban thaw lang 
ia ka ar-plot (double plot) ne ka plot kyrshan (sub- 
plot) lada u don ka sap thoh ryngkat bad ka plot 
pdeng (m ain plot). Nalor ka plot kawei pat ka 
jingdawa ka long ka thaw dur thaw dar la ki 
tyngshop puron (character alienation). Dei ban don 
u tyngshop pdeng ne ka puron pdeng bad kiwei de 
ki tyngshop kiba pyndep la ki kamram ban iarap ia 
ki tyngshop pdeng ban kot sha ka thong. 

Ki jingjia ha ka drama ki dei ban laid ryntih bad 
iasnoh kawei bad kawei pat. Ki tyngshop ruh kim dei 
kiba la shu thaw khlem kam ne ki bym iasnoh ei ei 
bad ka jingjia bad lada kumta, ki kylla long noh tang 
kiba la shu bsuh jubor. U nongthoh drama u dei ban 
pyrkhat ruh ia ka jingiakren (dialogue) namar dei 
lyngba kane ba ngi tip nih ia ka jingjia bym shym la 
wan rah ha ka rynsan hynrei kiba ia.snoh pat bad ka 
khana. Nangta, lyngba kane ruh ngi lah ban iohi ha 
ka longbriew manbriew,kata, ia ka jingsngew bad 
jingmut jingpyrkhat ba shapoh jong ki tyngshop puron. 

Ki Tnat Ka Drama 

Ka drama kum ka nobel ne ka poitri, ka kynthup 
hapoh jong ka ia bun jait ki mat ia kiba la jer da ki 
kyrteng khot bapher bapher. Hynrei hangne ngin ym 
iatuklar ia kita ki tnat kiba bun jait hynrei tang ia kito 
kiba kham kongsan, kata, tang ia ka tragedy, ka comedy 
bad ka tragi-commedy. Hynrei ngi dei ban sngewthuh 

haba sdang ba haba ngi pyrshang ban phiah i'a ka 
drama kitmne kam mut pat ba ngi bnh u pud u sam 
uba pyrkhing ba kawei ka tnat ka pher bak-ly-bak bad 
kam iadei ei ei bad kawei ka tnat. Haba ngi phiah 
kamra kumne ka long halor ka jingiapher ki phang- 
kren, ki jinglong kyrpang ba la pyndonkam ia kata ka 
phang-kren bad kumjuh ruh ba kumno ia kata ka 
phang-kren la pruid dur bad pynpaw da u nongthoh. 
Teng teng ruh ngi lap ba kitei ki mat ki iasnoh bah 
kawei halor kawei. Pynban halor kane ki kritik ki la 
pyrshang ban phiah ia ka drama ha ki tnat baphcr kiba 
la pait tnat shuh shuh pat na kita ki ar tylli ki tnat 
heh - ka trailed}/ bad ka comedy. 

I. Ka Tragedy 

Dei u Hopewell Elia.s Sohliya uba la pyrshang 
nyngkong eh ban ai jingbatai ha ka Khasi ia ki tnat 
bapher jong ka drama kaba u jer pat da ka 
"sawangka". la ka tragedy u jer kyrteng da ka 
"shemlanot" namar u ong ba ka khana ka iaid kum 
ka wah ba tuid jai haduh ban da poi ha khlieh riat 
bad nangta ka sa noh shapoh thwei. Imat ba ka khana 
ka kut ha ka sngewsih bad jingpangnud, u H. Elias 
u jer kyrteng da ka "shemlanot". Ngim ong ba u H. 
Elias u bakla ha ka jingbatai hjmrei lehse kam pat 
pynshai bha kaei ka tragedy. 

Kam long kaba bakla ban ong ba ka tragedy ka 
pyni ia ka jingdum jingkah lyoh ka jingim bad ba ka 
thmu ruh ban pynrhem mynsiem bad pynsngew 

triem ia ngi. Ha ka tragedy bunsicn eh ngi shem ba 
ki tyngshop - puron ki iakyrniom bad iakynduh bad 
ki jingjia kiba sngewsih bad sngew pangmet. Ha ka 
tragedy ngim lah khlem da khih wit kliih pisa bad 
ngi da sngewsih sngewlem than eh. 

Kawei kaba ngi dei ban kynmaw ka long ba ka 
tragedy ka don ha ka ia ka jinglong basalonsar. Haba 
ong kuirme ka mut ba ka jylli jong ka ka long kaba 
iar bad ki jingjia kiba jia hapoh jong ka ki ktah ia ka 
jingsngew u bynriew shityllup. Katba ki tyngshop 
puron, khamtam eh u tyngshop ne ka puron pdeng, 
ki sngew angnud, ki ialeh ne ki kut lad bad ki iashem 
iakynduh : ki pynum ia ka dohnud jong ngi namar 
ngi sngew kumba ngi iadon bynta lang ha ki jingjia 
baroh. Wat lada ia ki tragedy, ki Greek la thoh naduh 
mynhyndai bah, pynban haba pule ia ki mynta, ki 
dang shoh ia ka jingsngew jong ngi bad ngi dang 
iakhih laksaid, ialeh lakhun kum ki lyngsht)p puron 
jong ki. Haba ngi kren shaphang ki Greek, ngi lah ban 
ong ba dei ma ki kiba sdang ia ka thoh tragedy. 
Nangta dei u Aristotle uba long uba nyngkong eh ban 
batai shaphang ka tragedy. Dei halor ka jingbatai jong 
u, ba ki nongthoh tragedy hadicn ki bud nuksa. Haba 
shu kren kylluin, u Aristotle u phawer jingmut ba ka 
tragedy ka kren ne pyni shaphang ki jingjia bakhraw 
bashongkhia jong ka jingim. U tyngshop pdeng pat u 
dei ban long uba kham halor ban ia kiwei pat ki para 
briew lada ha ka bor, ka kyrdan ne ha ka longbriew 
manbriew jong u. H)Tirei pat, um dei ban long uba 
paka nadong shadong namar u don ki jingduna 

hangne hangtai kiba pynlong ia u ban bakla bad kyllon 
ha jingialeh jong u. Ka jingkyllon jong u, u ong U 
Aristotle, ka pynisynei bad pynsngewtriem ia ngi. 

Ka jingiaid ka por ka wallam bun ki jingkylla ha 
ka jingmut ka tragedy. Don na ki nongthoh tragedy ki 
bym bud ia ki ain u Aristotle bad ki pyrshang iaid ha 
la ki jong ki lynti. Don na ki, ki bym ngeit ba ka kupar 
ne kata ka bor ba maia ka pynlong ia u tyngshop ban 
kyllon. Ki ong ba ka daw ka jingkyllon ka dei ka jong 
u hi. Kim ngeit ruh ba dei tang u riewkhraw riew don 
kyrdan uba dei ban long u tyngshop pdeng. U'riew 
madan kumba shu ong noh, u lah ruh ban long u 
tyngshop pdeng, hynrei halor kane, kawei kaba ju long 
pdeng ha ka tragedy ka long ka jingdon jong ka 
jingshem lanot, ka jingshah jynjar, ka jingbym pyndem, 
ka jingkyrmen ba lah ban jop haba kut bad ka 
jingpdiang ba la kyllon ym namar ba la shu pyndem 
hynrei ba la ialeh bad ym lah ban leh ei ei shuh. 

2. Ka Comedy 

Ka "comedy" ka dei ka kyrteng ba la jer ia kawei 
pat ka tnat jong ka drama. La ju pyrkhat ba ka comedy 
ka don ia ka jinglong ba iapyrshah ia ka tragedy, lada 
ha ki jingjia, ki tyngshop-puron bad ka jingkut jingwai 
ka khana. Sa shisien pat haba ngi phai sha la ka thoh 
ka tar dei biang u H. Elias uba la batai nyngkong ia 
ka comedy bad uba la jer kyrteng ia ka da ka "biria". 
Haba shu ong tang "biria" ka l<ih ban ialam jingmut 

bakla ia ngi namar ka long tang ka drama kaba shu 
pynsammut bad ba pynrkhie iap-ang bad ka kut tang 
katta. Ngim lah ban ong ba ka comedy ka long tang 
kum ka biria ne ka rong biria kumba kine ki kyntien 
ki lah ban kit jingmut ha uba bun balang. 

Naduh mynnyngkong, la ka comedy la ju hiew ba 
ka kham poh kyrdan ban ia ka tragedy. La ju pyrkhat 
ba ka comedy ka shu rkhie pyniem bad ka kren beih 
kren khoh. Nangta, ka comedy ka pynsammut 
pynsngew biria ia W nongpeitkai namar haba sdang ka 
jingjia ka pynlynga pynpisa mynsiem, hynrei haba kut 
ka poi bha poi miat bad ka pynkmen pynhun ia bamh. 

Kum ka tragedy ka comedy ruh ka kylla ha ka 
dur ka dar jong ka lyngba ka jingiaid jong ka por. Ki 
phang kren ba ki nongthoh ki pruid dur ruh ki kyJla 
na kawei ka por sha kawei pat. Ia ki comedy jong ki 
Roman la pynshong nongrim ha ka thain ka sohsat 
khnang ban pynpaw ia ka jingbakla uno uno bad la 
pyrshang ban ialeh pyrshah ia ki aih ka imlang 
sahlang. Don ruh ki comedy kiba pynpaw ia ka 
jingieit kaba long ka thong ka jingim. U Shakespeare 
u paw khmat eh ha kane bad ki comedy jong u kim 
siat pharshi ei ei. Ngi lap ruh ia ki comedy kiba kren 
tyngeh pyrshah ia ka jinglong awria bad ka jingkwah 
brai ka doh, bad ban pynieng rasong pat ia ka jingbha 
bad ka jinglong khuid ha ka longbriew manbriew. 
Nangta don ki nongthoh kiba shim ia ka comedy kum 
ka atiar ban pynsngewbha lyngba ki biria rai bad ka 
jingkren nep thylliej ba ktik jingmut. U Sheridan, ngi 
lah ban ong u long u nongmihkhmat ha kane ka 

liang. Ilaba ngi phai pat sha kane ka spah snem ba 
myiita, ngi Jap ba don ki comedy kiba tyrwa jingmnt 
bad kiba la khleh lang bad ka biria pyngngad jabieng. 
Ngi Jail ban shim ia u Ibsen kum ka nuksa, bad u 
Bernard Shaw kum uwei pat. Ki comedy u Shaw ha 
ka jingshisha kim kut tang hangta, hynrei ki don ka 
jingthmu ban pynkylla ia ki katto katne ki jinglong 
kiba pynsniew dur ia ka imiang sahlang. 

Haba shu kren kyllum, ka comedy kam mut eh 
lang ka rong biria klilern kit jingmut ei ei. I looid, kam 
khia jingmut kum ka tragedy namar ki tyngshop 
puron kim da pawkhmal eh ha ka khana. Ki 
tyngshop ki pynpaw ia ka jingtlol jingduna ki brievv 
kiba im ba Vadei bad kiwei pat ki para briew, bad ka 
jingkut ka khana ka dei ban poi sha kaba la thmu 
ban poi, kata, sha ka bha ka miat. 

3. Ka Tragi - Comedy 

Na ka jingkhot tragi-cotnciiy hi ngi lah ban 
sngewthuh ba kane kawei pat ka tnat jong ka drama 
ka don ia ki symbai jong ka tragedy bad ka comedy 
ba la pyniakhleh lang. Namar ba ki jinglong ki 
iakhleh lang, kumta kane ka tnat ka ioh la ka jong 
ka kyrteng. Lah ban ong ba ka fray/ -comedy ka dei 
ka jingshem lanot hynrei kaba kut pat ha ka shem 
bha shem miat. Leh.se lah ban sngew sammut ne 
kulmar jingmut haba ong kumne. Hynrei ki nongthoh 
kiba tbit ki lah ban pynmih kum ia kine ki dur ka 

drama. Ki pynpher na ka tragedy kaba la ju bsuh la 
ki jingjia ba pynpyngngad jabieng hatcng hatong bad 
na ka comedy pat kaba la ju sdang da ka jingsngew 
shemlanot bad kut pat ha ka shem bha shem miat. 

Haba ngi pyrshang batai Va ka tragi-coinedy ngi 
lab ban ong ba ka dei ka shemlanot kaba kut ha ka 
shembha. Ilaba ong da kumwei pat, ka dei ka 
shemlanot kat haduh ba la buh pud, hynrei nangta 
ka kylla shembha shemmiat haduh bakut. Ha ka 
tragi-comedy ki nongpeitkai ki ioh bynta ban 
iasngewlem, sngewshyrkhei bad sngewsyier 
mynsiem, hynrei ha kaba kut pat, sngewkmen 
sngewdaplak ba ki tyngshop ki jop thiaw bad poi sha 
ka suk ka sain. 


4. Ka jingpynkut 

Haba kut ngi lah ban ong, ba ka diir Ihoh drama 
ka kylla na ka por sha ka por, kane ka long ba ki 
nongthoh drama kim ju hun ban shu ksaid hajuh shi 
hajuh. Ki pyrshang thawdur thymmai ia ki jingthoh 
jong ki kat kum ka bor ka jingmutdur bad jingtbit 
jong ki. Hooid, ka drama, kumba ngi shem, ka sah 
hi ka drama hynrei ki dur thoh ki lah ban kylla kat 
kum u nongthoh u tbit ban pruid dur. Nangta kata 
ka dur thoh ka ioh kyrteng thymmai haba kiwei pat 
ki iabud ne pyrthuh bud ia kata ka rukom thoh ba 
la pyni nuksa. 


SEVAN L. SWER 

VI. KA nCTION 


U Henry Shaw, ha ka Dictiomry of Literary Terms u 
iathuh ba ka kyrteng fiction ka wan na ka ktien Latin, 
ka mut ban shna bad pynwan dur. U Webster pat ha 
ka New Twentieth Century Dictiotiary u batai ba ka fiction 
ka mut kaei kaei kaba shu thaw, shu shna hi lane kaba 
mih na ka jingmut dur u briew. Kane ka iadei bad ki 
parom la ki bajrong ne ki balyngkot ba la thoh ha ka 
dur jong ka prous (prose) ia kaba u nongiathuh ne 
nongthoh u pynwan dur ne shu thaw hi. Ha ka ktien 
Khasi ruh ngi ju ong ba kaba u briew u iathuh ka dei 
ka "khana shu thaw" haba ngim lah ban wad ia kaei 
kaei kaba la jia ne long shisha ha kane ka pyrthei. 

Don teng teng ka jingpyrkhat ha ki katto katne 
ba kane ka kyntien fiction ka thew beit tang ia kano 
kano ka kot ia kaba ngi lah ban khot ka nobel; hynrei 
ka long palat ia kata. Uta u Walter Allen lei lei u iohi 
ba "haba don ka jingiathuhkhana da ki briew, hangta 
ka fiction ka don". Ka fiction ka kynthup ha lade ia 
ka nobel, ka parom shaphang ki kam shlur, ki parom 
lyngkot, bad ia ki puriskam kai ruh. Harum ngin pule 
tang ia ar tylli na kine ki dur ka fiction. 

1. Ka Nobel 

ia ka nobel la pdiang dang shen kum ka dur 
bakyrpang jong ka literature, kata ka jingpdiang ruh ka 
wan hadien ba bun ki riewstad ki shat jingshai halor 
ka buit thoh ia ka. Ka leit long kumta namar ba kiwei 

pat ki dur ka literature kum ka ptiitri bad ka drama ki 
la mih la slem ha ka pyrthei katba la ka parom bajrong 
ia kaba la thoh madan pat la pynmih kham hadien. Te 
ki nongpule ki khot novel kaba mut, ka batliymmai. 

Don shibim ki nongbatai ia kane ka jingmut mh. 
U E.M. Forster uba shim kylliang na ka jingbatai u 
M. Chevalley u batai ba ka long ka parom bajrong; 
hynrei u Forster u pynbiid da kaba thoh ba kata ka 
jingjrong ka long haduh 50,000 kyntien. Ilynrei kam 
biang satia ban khot nobel ia ka parom ne jingiathuh 
khana bajrong. Kata ka jingiathuh ka iadei bad ka 
jingim briew. Ka nobel ka pynpaw shynna ia ki 
jingmut jingpyrkhat kiba don ha ki syrtap ka jingmut 
u briew. Kumba ki jingmad u briew ha ka jingim jong 
u kim don jingkut satia, kumta ruh u pud u sam jong 
ka nobel um long u bakhim. Dei namar kane ka daw 
imat ba u William Hazlitt u thoh ba lada ka poitri ka 
don ia ka snap ba kynja mynsiem, ka nobel pat ka 
kham dem sha ka longbriew manbriew. Ka nobel ka 
ju shim shisha ia ki phang pdeng jong ka na ki jingjia 
ha ka jingim briew bad ka pynpaw ia kata ka jingim 
kat kumba u nongthoh u iohi ne sngewthuh ia ka. 
Ha kane ka liang ki nongthaw poitri, drama bad 
nobel ki pyrthuh bud ia ka jingim briew bad ki batai 
kat kum ka jingmut dur jong ki hi. 

Namar ba ka nobel ka shim ia ka jingjia ha ka jingim 
briew ne kiba iadei bad ki briew, u nongthoh nobel u 
ioh lad ban pynpaw ia ka jingiadei jong u briew bad 
ka sain pyrthei, ^ ioh ka kot, ka jingngeit, ka jingiadei 

para briew, bad ki jingeh ba ngi iakynduh ha ka 
jaitbynriew. Kane ka mut ba u nongthoh u p3mpaw ha 
kajuh ka por ia ki bynta bapher jong ka jingim. Hateng 
hateng ngi lap ba don ki nongthoh nobel kiba pynksan 
ia la ka rukom pyrkhat jong ki da ki nia lyngba ki kam 
ba ki ai ha ki tyngshop puron jong ki bad kaba ki iathuh 
hi ban pynbna pyrthei ia ka seng p3Tkhat (Philosophy) 
bad ia ka jingiohi maia jong ki ia ka jingim. 

Ki nongpule bapher ki don la ka jingkhmih lynti 
ban lap ha ka nobel. Don kiba pule ban pynbymgia 
ia lade da ki jingjia ba u nongthoh u iathuh. Haba 
ong kiunta ka mut ba ka nobel ka pynsngewtynnat 
ia ki nongpule. Don ruh kiba wad ban lap ia ka kynja 
jinghikai kaba iadei bad ka jingim lane bad ka 
mynsiem. Kiba kum kita pat ki khmih lynti ba ka 
nobel kan ai jinghikai. Kine ki rukom pyrkhat ki la 
don ha pyrthei la slem. Kumta u nongthoh nobel u 
lah ban jied ia ka jingpynsngewtyrmat lane ia ka 
jinghikai ia ki nongpule, lane baroh ar, kum ka thong 
jong u. U nongthoh baphikir u sngewthuh hi ba um 
dei ban pynrung ia kano kano kaba ialam bakla ia ki 
nongpule, khamtam ia kiba dang san. 

Wat lada u nongthoh nobel u lah ban ai ka 
jingsngew-tynnat lane ia ki jingsneng jingkhraw ha 
ka kot jong u, ka rai bakhatduh ia ka jingjop bad 
jingshah jop jong u ka shong eh ha kawei ka jingkylli 
: la ki jingjia ki long kiba iasyriem bad ka jingshisha, 
bad la ki tyngshop puron jong u ki long kiba im 
bakhih kum ma ngi. 

Ka nobel ka don katto katne ki tnat. Ha ka kot 

u ai kyrteng Sliaphang ka Novel u H. W. Sten u 
niew kyrteng ia kine hanim ba ki long ki tnat ne jait 
ka nobel. U phiah kumta kat kum ka phang pdeng 
jong ki kot nobel ba u lap. Kita ki long kine harum : 
ka nobel bajanai, nobel ialap, ka nobel biria, ka nobel 
ki jingshem thymmai, ka psychological novel lane ka 
nobel kaba shim ia ka jingpyrkhat u briew kum ka 
phang pdeng jong ka, ka nobel nongkyndong ka 
nobel nongsor, ka nobel history, ka nobel philosophy, 
bad ka novel ba kum ka wah. Ha katei ka jait 
banyngkong, ngi lap ba la pynbiang thik ia ka dur 
ka dar ne ka shynrong, ki kam ki tyngshop, bad ki 
rukom pyrkhat. Ha katei ka bakhatduh pat ki 
nongpule ki iohi tang ia ki tyngshop puron bad ki 
rukom pyrkhat jong ki sha dien bad sha khmat, 
kynthup ia ka mynta namar kata ki English ki ai 
kyrteng noh ia ki da ki stream of consciousness novel. 

Ki mat ba kham kongsan ha ka nobel ki long ka 
khana, ki tyngshop bad ka plot. 

Ka khana ka long kawei na ki mat bakongsan ka 
novel. U E. M. Forster u shim ia ka ba kadei ka 
nongrim jong ka nobel. Ka khana ne ka parom ka 
long ka jingiathuh ter ter ia ki jingjia ba u nongthoh 
u iathuh. Khlem ka khana ym lah long nobel satia. 
Ka jingpynbang bad jingpynbymgia ia ki nongpule 
ki long ki buit bakyrpang u nongthoh; u leh ia kane 
da kaba buh ia ki ha ka jingkwah tip ia ka ban bud, 
lane ban lap ia ka bakut. Lada ka nobel kan shu 

iathuh beit ia ka khana khlem buit kam lah ban loh 
ia ka kyrdan jong ka nobel babha. 'Nangta dang don 
sa kiwei de ki mat ia kiba ngi dei ban pyrkhat. 

Kumba ha ka pyrthei ba ngi im don shibiin ki briew, 
ha ka pyrthei ka nobel ruh dei ban don briew. Ia ki 
briew ka nobel ngi khot ki tyngshop haba ki dei ki 
shynrang, bad puron ia ki kynthei. Kine ki tyngshop 
puron ki pyndep ia ka kamram ba la tynrong ha ki da 
u nongthoh nobel hi ba kin trei ia ki kamram, ki dei 
ban long; kiba im kiba khih, kiba trei kiba ktah, bad 
kiba don ka jingsngew kumba long ma ngi ki briew 
kiba im. Kam mut eh ba ki dei ban long thik kum uno 
uno u briew ha kane ka pyrthei; hynrei u nongthoh uba 
long ruh u nongthaw jong kita ki tyngshop puron u 
pynwan dur ia ki kat kum ka jingiohi basalonsar jong 
u ia ka longbriew manbriew lyngba ka bor mut dur 
jong u. U nongthoh u dei ban sngewthuh kyrpang 
shaphang ka jinglong tynrai ki briew. 

ia ki tyngshop la pynbynta sha ki bashisur (flat) 
bad ki tyngshop bapura (round). Ki tyngshop 
bashisur ki don ka jinglong bashisur beit : hynrei la 
khmih lynti ia u nongthoh nobel ban ai ha ki ka dur, 
ka rynieng, lehse ka rong ka rup kumba ki dei ban 
paw ha kata ka pyrthei jong ka nobel jong u. Kawei 
te ka shai kdar; ki tyngshop bashisur ki sah kumta 
ha ka jinglong jong ki naduh ba sdang haduh bakut 
ki kam ha ka nobel. 

Ki tyngshop bapura kim shcih teh lakam tang ha 
kawei ka jinglong namar ki kylla katkum ka jingdawa 



Ka Nobel 


29 


ki kam bad ki jingjia. U nongthoh nobel u ai ha ki ia 
ka dur ka dar, ka longrynieng, ka main, ka iktiar bad 
ka longbriew bapaka. Ki long ruh ki tyngshop kiba 
don ka jingpyrkhat bad jingsngew bajylliew. Kane ka 
pynlah ia ki nongpule ban kynmaw ia ki haba ki pule. 
Ki jingpyrkhat bad jingsngew, ki jingangnud bad 
jingkyrmen jong ki ki pynlong ia ki nongpule ba kin 
sngew kumba ma ki hi ruh ki la mad ia ka jingim 
kumba la pynpaw ia ka da u nongthoh lyngba kine 
ki tyngshop. Ngi sngewkmen haba ki shem bha, ba 
ngi sngewlem pat haba ki shah ia ki jingjynjar. 

Nalor kitei haneng, don sa kawei ka kam ba u 
nongthoh nobel u leh. U da mang lypa ia ki kam bad 
jingjia baroh ha ka pyrthei nobel jong u ba kin iaid 
ryntih kawei hadien kawei pat. fa kum kane ka 
jingmang lypa ngi khot ka plot. Ita ka drama 
shempap lane ka tragedy, ka plot ka dei ban don ka 
basdang, ka pdeng bad ka bakut, kat kum uta u 
Aristotle ki Greek. Ym ju don ei ei shwa ia ka 
basdang, bad la bud ia ka da ka pdeng ha kaba ki 
kam baroh ki paw ha ngi kumba ki la poi ha kliar 
lum; bad ka bakut le ka iathuh shisha ia ki kam 
bakhatduh jong ki tyngshop. Wei ba la kut, ym lah 
pynjrong shuh. 

Dei ka jingjop u nongthoh ha kaba mang lypa 
kaba pynlah ia u ban pyni ia ka jingkylla syndet ka 
nusip u tyngshop pdeng jong u na ka babha sha ka 
basniew. Kata ka jingkylla khongpong ka nusip ruh 
ka mih hi na ka jingbakla u tyngshop ban leh ia la 

ka kam ne ban rai la ka badei ban leh. Shwa ba un 
hap ha ka apot sniew lane ka kordit u lohi lane idiuh 
ia ki jingshisha baroh tang ba um don por shuh ban 
kylla bamut. Ha ka Biria lane comedy ruh ju don kum 
kitei ki bynta ba la pyniaid ia ki jingjia bad tyngshop; 
hynrei ka nusip te ka kylla na ka basniew sha ka 
babha; bad ka jingkut ka long kaba pynsngewtynnad 
ia ki tyngshop hi namar ki la kot sha ka thong ba ki 
thew. Ki nongpule i'a ka nobel ki ju kylli ar tylli kiei 
kiei : haba iathuh ia ki ba uwei u syiem u la iap, ki 
kylli "nangta pat?" kaba mut ba ki kwah ban tip ia 
ka khana ne parom, kum, jia aiu ia ka mahadei, 
hynrei lada iathuh ba u syiem u la iap, bad ka 
mahadei ruh ka iap, lada ki kylli "balei?" ki kwah 
ban tip ia ka daw. Hangta ka shong ka jingiapher 
hapdeng ka khana bad ka plot. Don namarkata ka 
kynja maia aiu re ha ka plot ia kaba u nongthoh u 
pynshai pat hadien shwa ba un pynkut ia ka nobel 
jong u. 

Ki plot ka nobel ba kham jrong ki don ar tylli. 
Ka plot pdeng, bad ka plot kyrshan. Kata lada don 
ka jingiathuh khana bakongsan lah ruh ban bynrap 
sa kawei pat kaba shu pait pnat hi na ka plot pdeng. 
Hynrei ka khana ba la lam ka plot kyrshan te ka shu 
kyrshan shisha ban pynkut ia ki jingjia ha ka rukom 
ba ihun ban peit. Lada don ar tylli ki plot, don ruh 
ar tylli ki khana. U nongthoh uba jop ha ka kam jong 
u, u pyniatyngkhuh ia ki jingjia man ka teng shwa 
ba rm poi sha ka bakut. 

2. Ka Parom Lyngkot 
(Short Story) 

Ka parom lyngkot lane short story ka don ka jingiadei 
bajan bha bad ka nobel. Ka parom lyngkot ka kynthup 
la ki snap ka nobel kum ka plot, ka khana bad ki 
tyngshop; hynrei ia ki jingjia bad ki kamram ba ki ai ha 
ki tyngshop puron la khhiot ban pynwan diir sha kaba 
u nongthoh u la mang lypa. Ha ka parom lyngkot jxi 
don tang kawei ka plot, bad tang kawei ka khana. Ka 
shim ruh tang ia kawei ka phang kaba ktah jur ia ka 
jingim ki kyrteng briew ba u nongthoh u la buh. Kiimta 
u nongthoh parom lyngkot u pynphalang jingmut tang 
ha kawei ka jingjia kaba ktah ia ka longbriew-manbriew. 

Kaba ngi ju lap bunsien baba ngi pule ia ki parom 
lyngkot ha ka ktien English ka long ba ki don ia kata ka 
suspi’iisc’ lane sorsa kaba pynkwah tip ia ki nongpule ia 
ka jingkut jong kano kano ka mat ba la pashat. Kum ka 
nuksa, haba u nongthoh u pynmih uwei u shynrang bad 
kawei ka kynthei ha kawei ka jaka bad u pyniakajia ia 
ki; kaba ngi kwah ban tip ka long kumno kata ka jingjia 
kan kut. Hynrei lyngba ki jingpyniaid ia ka khana sha 
ka phang ba kito ki briew kim iakynduh kloi, u leit 
pyntrei kam ia ki shawei pat, ngi sah ha ka jingkwah 
tip. La kumno kumno shwa ban kut ka parom, ngin iohi 
hi la kito kiba iakajia ki iadei shi tnga, ne para ba iatrei 
kam hajuh, ne ba sah ram u shynrang ha ka kynthei. 

Ngi ju shem ruh ia ki bor basniew ba ki ialeh 
pyrshah ia ki bor babha. Ka jingialeh ka lah ban long 

tang ha ka jingmut bad ka pynshitom jingmut shisha 
ia ki tyngshop puron haduh ba ngim lah ban shu 
sngewthuh tang na kaba ngi pyrkhat bad da ka jingbatai 
u nongthoh hi. Ka jingiialeh ka lah ban long da ka bor 
met kum kaba iasoh, ialympat, ne iapyniap hi. Hynrei 
shuwa ban kut ngin iohi ia kaba u nongthoh u kwah 
ban pynksan ; kata ia ka bor babha ne ka bor basniew. 
Haba ngi lap ba ka bor basniew ka jop, ngi ju ong ba 
ym don jingbishar hok ha kata ka pyrthei ka parom 
lyngkot. Kane ka iadei nth bad ka nobel ne ka drama. 

U nongthoh parom lyngkot un leh bha lada u la 
jied lypa ia ka phang pdeng ka parom jong u. Kata 
ka lah ban long ka jingieit samla, ka jingieit ri, ka 
jingkwah spah, ka jingkwah nam ne kano kano; 
hynrei katba u thoh um dei ban iaid palat na kata. 
Baroh ki kam ki dei ban lam sha ka jingjop ne 
jingshah jop jong ki tyngshop puron jong u. 

Ka parom lyngkot ka lah ban pynpaw shai ia ka 
longbriew manbriew lyngba ki kam ba ki tyngshop ki 
leh bad ki jingiakren namar ki pynpaw ia ki jingpyrkhat 
kiba iadei bad ka jingjia. Kane baroh ka shong ha ka 
jingmang lypa lane plot ba u nongthoh u jied. 

La ka iasyriem bad ka nobel, ka parom lyngkot 
kam lah ban jrong palat. Bun na ki kot khubor ha India 
kiba kham jied ia ki parom bajrong tang hapdeng 1800 
bad 3000 kyntien, hynrei ym ju don koit kaba jrong 
palat ia ka 5000 kyntien ha kine ki sngi. 

